**ΔΙΚΑΙΟΛΟΓΗΤΙΚΑ ΠΟΥ ΑΠΑΙΤΟΥΝΤΑΙ ΓΙΑ ΤΗΝ ΚΑΤΑΒΟΛΗ ΤΗΣ ΔΑΠΑΝΗΣ ΟΔΟΙΠΟΡΙΚΩΝ ΕΞΟΔΩΝ ΠΡΩΤΗΣ ΜΕΤΑΒΑΣΗΣ ΚΑΙ ΟΡΙΣΤΙΚΗΣ ΕΠΙΣΤΡΟΦΗΣ ΑΠΟΣΠΑΣΜΕΝΩΝ ΣΤΟ ΕΞΩΤΕΡΙΚΟ (Υ.Α. 2/17055/0022 ΦΕΚ 945 Β/18-4/2013):**

1. Αίτηση **(συν.1).**
2. Δέσμευση πίστωσης (υπάρχει στην υπηρεσία μας).
3. Αντίγραφο απόφασης απόσπασης στο εξωτερικό ή διακοπής ή λήξης της απόσπασης (υπάρχει στην υπηρεσία μας).
4. Αντίγραφο πράξης ανάληψης υπηρεσίας είτε στο εξωτερικό αν πρόκειται για πρώτη μετάβαση, είτε στην Ελλάδα προκειμένου για οριστική επιστροφή.

*(Σε περίπτωση που η πόλη απόσπασης είναι διαφορετική από την πόλη που εδρεύει το* *Συντονιστικό Γραφείο να προσκομίζεται και η αρχική ανάληψη υπηρεσίας από όπου να προκύπτει η πόλη απόσπασης και η σχολική μονάδα. π.χ. αν η πόλη απόσπασης είναι η Φρανκφούρτη που ανήκει στο Συντονιστικό Γραφείο Μονάχου την ανάληψη υπηρεσίας στην αντίστοιχη σχολική μονάδα της Φρανκφούρτης).*

1. Ημερολόγιο κίνησης **(συν. 2).**
2. Φωτοτυπία 1ης σελίδας βιβλιαρίου ή βεβαίωση τράπεζας, όπου θα αναφέρεται το όνομα του δικαιούχου και το ΙΒΑΝ.
3. Υπεύθυνη δήλωση **(συν. 3 έως 5 κατά περίπτωση).**
4. Πιστοποιητικό οικογενειακής κατάστασης (σε περίπτωση που μετακινείται με την οικογένεια του/της ή προστατευόμενα μέλη).
5. Απόκομμα ή αποκόμματα εισιτηρίων.

Όταν πρόκειται για αεροπορικά εισιτήρια:

**α.** Ηλεκτρονικό εισιτήριο (οικονομική θέση).

**β.** Εάν η έκδοσή τους γίνεται μέσω γραφείου ταξιδιών, αρκεί η προσκόμιση εξοφλητικής απόδειξης, στην οποία θα αναγράφεται το ονοματεπώνυμο του μετακινούμενου και η αξία του εισιτηρίου.

**γ.** Κάρτες επιβίβασης (boarding pass) και στις δύο ανωτέρω περιπτώσεις.

Όσον αφορά τα σιδηροδρομικά ή ακτοπλοϊκά εισιτήρια θα συνοδεύονται από εξοφλητική απόδειξη μόνο στην περίπτωση που δεν αναγράφεται πάνω σ' αυτά η χρηματική τους αξία.

1. Όταν η μετακίνηση πραγματοποιείται με Ι.Χ.Ε. απαιτούνται:

**α.** Φωτοαντίγραφα της άδειας κυκλοφορίας του χρησιμοποιηθέντος αυτοκινήτου και της άδειας οδήγησης του οδηγού−δικαιούχου ή του/της συζύγου.

**β.** Βεβαίωση χιλιομετρικής απόστασης μεταξύ της πόλης − έδρα σχολείου τοποθέτησης στο εξωτερικό και του τόπου κατοικίας ή του τόπου όπου βρίσκεται η οργανική θέση του εκπαιδευτικού ή διοικητικού υπαλλήλου στην Ελλάδα (**επιλέγετε την μικρότερη διαδρομή**).

**γ.** Πρωτότυπα αποκόμματα διοδίων. Σε περίπτωση που τα διόδια δεν είναι σε ευρώ αλλά άλλο εθνικό νόμισμα να συνοδεύονται από εκτύπωση που να αναγράφεται η ισοτιμία τους π.χ. Ευρώ/Σερβικό Δηνάριο, την ημέρα που πραγματοποιείται το ταξίδι).

**δ.** Λόγω του ότι **δεν επιτρέπεται η χιλιομετρική αποζημίωση χρήσης Ι.Χ. να υπερβαίνει το αντίτιμο του αεροπορικού εισιτηρίου**, εφόσον ο/η αποσπασμένος/η δεν συνοδεύεται από μέλη της οικογένειας του, **απαραίτητη προϋπόθεση είναι η προσκόμιση αποδεικτικού εγγράφου από αεροπορική εταιρεία που να φαίνεται ότι η αξία του αεροπορικού εισιτηρίου είναι μεγαλύτερη,** σε κοντινές ημερομηνίες με αυτή του προγραμματισμένου ταξιδιού. Προσοχή στο αποδεικτικό να εμφανίζεται το κόστος για την οικονομική θέση και στον χαμηλότερο ναύλο (χωρίς αποσκευές ή λοιπές υπηρεσίες π.χ. fast lane).

**ε.** Υπεύθυνη δήλωση **(συν. 6).**

− Εφόσον στην διαδρομή **χρησιμοποιείται και πλοίο**, το/τα εισιτήριο/α του πλοίου, επιβατών και ΙΧΕ αυτοκινήτου.

− Εφόσον η διαδρομή πραγματοποιείται **μόνο με αυτοκίνητο** και εφόσον αυτή περιλαμβάνει διελεύσεις συνόρων χωρών της Ευρωπαϊκής Ένωσης, θα πιστοποιείται η διαδρομή με υπεύθυνη δήλωση του άρθρου 8 του Ν. 1599/86, σε διαφορετική δε περίπτωση με τις αντίστοιχες σφραγίδες του διαβατηρίου.

1. Σε περίπτωση **συναπόσπασης** εγγάμων Συντονιστών εκπαίδευσης ή αναπληρωτών

τους, εκπαιδευτικών ή διοικητικών υπαλλήλων, δικαιούχοι είναι και οι δύο σύζυγοι και το σχετικό χρηματικό ένταλμα εκδίδεται στο όνομα του συζύγου εκείνου που

θα υποβάλει την αίτηση

**Ο φάκελος με τα ανωτέρω ΠΡΩΤΟΤΥΠΑ δικαιολογητικά προσκομίζεται ή αποστέλλεται ΠΛΗΡΗΣ με ευθύνη του μετακινούμενου στην διεύθυνση:**

**Δ/ΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΘΕΣ/ΝΙΚΗΣ**

**ΤΜΗΜΑ Β΄ - ΟΙΚΟΝΟΜΙΚΟΥ**

**ΚΑΤΣΙΜΙΔΗ 74Α – Τ.Κ. 546.38**

**ΘΕΣΣΑΛΟΝΙΚΗ**